Meetei meeyamna Meetei bu Indian constitution gi Scheduled Tribe list ta soidana chalhannabagi khongjangsingda mapung fana saruk yabinaba appeal toujari.  Scheduled Tribe Demand Committee, Manipur(STDCM)gi liching makhada Coordinating Body, STDCM na Manipurgi yelhou furup ama oriba Meeteibu bu ST lista chalhanduna Constitution gi oiba cheingak pigadabani haina Meetei meeyamga loinana khongjang changsinduna lakli.
 Hiram asigi matangda Manipur Govt. na loukhatfam thokpa thabak loukhatana leibabu pendaba amadi yaningdaba fongdokpaga loinana Meeteibu ST list ta chanhangadabani haiba wafambu sougatladuna Manipurgi mapanlamda choina khundariba Meeteising amadi Manipurgi Meetei meeyam na houkhiba September 18, 2016 ing da meeyoi lakh ama makhai henba na khongchat chatuna issue asi toudraba yadraba amani haina meeyam apunbagi pangal ama utkhre.  Asigumba Meetei lakh amamakhai henbagi wakat asi ngasigi govt na taraina loufam thokte.
 Ningsingbiba yai, houjik faobada Meeteibu ST lista chalhangadabani haina changsillaliba khongjang asida ngasifaoba meeyamna pamnadraba makhal amatagi meeyam da sokkadaba bandh/ general strike nachingba amukfaoba toudribani.  Asigi mathakta mahei masing tamliba nouriba chahi sudriba schoolgi maheiroising yaribamakhei yaohandaba amadi disturb toudaba haibasi Committee asigi firepni.
 Karigumba ngasigi Govt na meeyamgi wakat asibu thawoidrabadi Meeteisingna lamdam asigidamakta lourakpa firep sing amadi changsillakpa khongjangsing da thokhanningdaba thoudok yaorakpa tarabadi madugi daitya pumnamak palliba Govt asina puba tabani.  Sept 18 gi khongchat numitki meeyam gi meefam (Hapta Kangjeibung meefam) na taramba warepsing gi matung inna October tha faobagi manungda positive oiba toufam thokpa pumnamak loukhatuna taksin warol yaoba che ama Govt ta pisinkhre.
 Meeyamgi ihul khangbiduna loukhatfam thokpa thabak palliba sarkar asina matam chana pangthokpirakkani thajei amadi meeyam gi khongchat ta saruk yakhiba, khongchat adubu support toukhiba emung manungsing yaona amadi khongchat yaoba fanghoudaba Meetei pumnamakna ikai khumnajaraba leingakpasingbu ireibak amadi lamdam asigi yelhoumeesing gi khanbiba singni haina loujagani.  Meeyamgi aningba apambabu thabakta onthokpa haibasi leingaklibasingi toufam thokpa thoudangni.  Meeyamgi khollao haibasi sembiba mapugi khollaoni haibasi eikhoi pumnamak ningsingminnasi.
 CBSTDCM na meeyam gi khongchat ki makha tarakpada ST gi issue asibu mapung fana meeyamda khanghanbagi thabak sing henna kansinna changsillagani.  Masigi saruk ama oina 25. 9. 16 ki nungthil pung 2 tabada Maharabi khungangda lamdam adugi Rally saruk yakhiba amadi saruk yaba ngamhoudaba meeyamga loinana Maharabi Youth Club amadi Meira paibi ga khutsamnaduna achouba meefam ama pangthokhre.  Meefam aduna makha tarakpa khongjang khudingmakta punna changsinminnaba haina warep louminnakhi.
 Meefam aduda saruk yabikhibasingnasu CBSTDCM na hannadagi chatharakpa signature campaign gi saruk ama oinasu ST pambasingkhaktagi masagi khuyek su masana ST pamjei haina loukhi.  Khuyek piba ngamhoudaba singnasu leikai asigi club Meira paibisingdagi loubiraga toubinaba haijari.  Loinana Wangoo, Sugunu nachingba arappa mafam kayadagi rally numit aduda saruk yaba fangkhidabagi nung nangnangliba afamsingdasu chattuna meeyam ga punna wa tannaragani.
 Rally da loukhiba warepsing puduna leikai leikaisingda paodam kaya tamlagani.  Meefam singda tungi firep louminnabagi achetpa warep kayasu louminnagani.  Maru oina Meeteisingna henna thouna hapiduna tengbangbirakkani haina CBSTDCM na khanjei.
 * Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 